3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์หรือบริการ

บริษัท สหโมเสคอุตสาหกรรม จำกัด (มหาชน) เป็นบริษัทฯ ที่ประกอบธุรกิจทางด้านอุตสาหกรรม
กระเบื้องเซรามิก และกระเบื้องโมเสก โดยเป็นผู้ผลิต และจำหน่าย

- กระเบื้องโมเสก “ยู เอ็ม ไอ” กระเบื้องขนาดเล็กไม่เกิน 4” x 4” ติดบนตาข่ายเป็นผืน

- กระเบื้องเซรามิกปูพื้น “ดูราเกรส” ขนาด 8”x8” ,12”x12” ,13”x13” และ 16”x16”

- กระเบื้องเซรามิกบุผนัง “ดูราเกรส ลีลา” ขนาด 8”x8” , 8”x10” และ 10”x16”

3.2 การตลาดและภาวการณ์แข่งขัน

3.2.1 กระเบื้องโมเสก

รายได้จากกระเบื้องโมเสกมียอดประมาณ 12% จากยอดขายรวม
และตลาดส่วนใหญ่จะเป็นตลาดส่งออก 70% และตลาดในประเทศ 30%
กระเบื้องโมเสกนิยมในการใช้ตกแต่งพื้น และผนังทั้งภายใน และภายนอกอาคาร
และยังเหมาะสำหรับปูสระว่ายน้ำเพราะเป็นกระเบื้องที่มีอัตราการดูดซึมน้ำต่ำ
และยังสามารถใช้กับพื้นผิวที่มีความโค้ง, เว้าได้ด้วย

ในหลายปีที่ผ่านมาความต้องการสินค้าโมเสกมีการเติบโตสูง
เพราะกระเบื้องขนาดเล็กกลับมาได้รับความนิยมในกลุ่มนักออกแบบตกแต่งภายใน แต่ในปี 2549
ปริมาณความต้องการเริ่มทรงตัวสืบเนื่องมาจากสภาวะเศรษฐกิจโดยรวมค่อนข้างซบเซา
อย่างไรก็ตามสินค้าโมเสกมีลูกค้าเฉพาะกลุ่ม และปริมาณความต้องการเมื่อเทียบกับกระเบื้องปูพื้น,
บุผนังขนาดใหญ่ เช่น 8”x8”, 8”x10”, 12”x12” 16”x16” 20”x20” ฯลฯ ก็ถือว่าไม่สูงนัก

การแข่งขันถือว่าไม่รุนแรงเท่ากระเบื้องปูพื้น, บุผนังขนาดใหญ่ เนื่องจากมีผู้ผลิตน้อยราย
แต่อย่างไรก็ตาม
แนวโน้มกระเบื้องโมเสกจากประเทศจีนซึ่งมีราคาถูกได้พยายามแย่งส่วนแบ่งตลาดในตลาดต่างประเทศยังคงมีอยู่อย่างต่อเนื่อง
และยังมีสินค้าโมเสกอื่นๆ ซึ่งไม่ใช่เซรามิกแต่เป็นวัสดุประเภทแก้ว, หินธรรมชาติฯ
ซึ่งก็สามารถใช้ทดแทนกระเบื้องโมเสกประเภทเซรามิกได้ หรือเป็นทางเลือกให้ผู้บริโภคเลือกใช้ได้
ซึ่งนับเป็นการเพิ่มขึ้นของคู่แข่งขันในตลาด

บริษัทฯ นับเป็นผู้ผลิต และส่งออกกระเบื้องโมเสกรายใหญ่ซึ่งมีลูกค้าอยู่ทั่วโลก อาทิเช่น เยอรมนี
อังกฤษ อเมริกา เป็นต้น

3.2.2 กระเบื้องปูพื้น, บุผนังขนาดใหญ่

สินค้าหลักที่สร้างรายได้ให้บริษัทฯ กว่า 80% คือกระเบื้องปูพื้น
และบุผนังขนาดใหญ่ซึ่งในขณะนี้ขนาดที่บริษัทฯ ผลิตขายอยู่ได้แก่ขนาด 8”x8”, 8”x10”,
10”x16”, 12”x12”, 13”x13” และ 16”x16”
โดยบริษัทฯมีนโยบายมุ่งเน้นการทำตลาดในประเทศเป็นหลัก แต่ก็ได้ทำการส่งออกด้วยบางส่วน

ความต้องการกระเบื้องเซรามิกสำหรับปูพื้น, บุผนังในประเทศสำหรับ ปี 2549
เริ่มมีการชะลอตัวลง เมื่อเปรียบกับปี 2548
เนื่องจากการชะลอตัวทางเศรษฐกิจโดยมีสาเหตุจากการปรับตัวสูงขึ้นของราคาน้ำมันในช่วง 1-2
ปีที่ผ่านมา ปัญหาทางการเมือง สถานการณ์ทางภาคใต้และการปรับตัวสูงขึ้นของอัตราดอกเบี้ย
เป็นต้น ซึ่งปัจจัยต่างๆเหล่านี้
ส่งผลให้ผู้ผลิตทุกรายต่างพยายามรักษาส่วนแบ่งตลาดและยอดขายโดยการลดราคาลงบ้าง
อย่างไรก็ตามตลาดกระเบื้องในปี 2550
ก็ยังมีโอกาสเติบโตต่อไปได้อีกมากตามโอกาสการเติบโตของเศรษฐกิจในประเทศ
และธุรกิจอสังหาริมทรัพย์ซึ่งนอกจากจะมีโครงการเกิดใหม่เช่น อาคาร, บ้านสร้างใหม่แล้ว
ยังมีความต้องการใช้ส่วนใหญ่จากตลาดซ่อมแซมปรับปรุงอาคาร, บ้านเก่า
และตลาดทดแทนวัสดุปูพื้น, บุผนังอื่นๆ เช่น ไม้, พรม ฯลฯ ด้วย

3.3 การผลิตหรือการจัดหาผลิตภัณฑ์เพื่อจำหน่าย

โรงงานที่ 1 ตั้งอยู่เลขที่ 54/1 ถนนสุวรรณศร ต.โคกแย้ อ.หนองแค จ.สระบุรี 18230
ประกอบด้วย 5 โรงงาน

โรงงานที่ 2 ตั้งอยู่เลขที่ 54 หมู่ 1 ริมคลองระพีพัฒน์ ต.ไผ่ต่ำ อ.หนองแค จ.สระบุรี 18230
ประกอบด้วย 2 โรงงาน

(1) กำลังการผลิต

  ตารางเมตร/วัน

+----------------+----------------------+---------+---------+---------+
|                |                      | 2549    | 2548    | 2547    |
+----------------+----------------------+---------+---------+---------+
| กำลังการผลิต     | กระเบื้องโมเสก         | 6,000   | 6,000   | 6,000   |
+----------------+----------------------+---------+---------+---------+
|                | กระเบื้องปูพื้น บุผนัง      | 64,000  | 64,000  | 54,000  |
+----------------+----------------------+---------+---------+---------+
| ปริมาณการผลิต    | กระเบื้องโมเสก         | 3,000   | 3,200   | 3,400   |
+----------------+----------------------+---------+---------+---------+
|                | กระเบื้องปูพื้น บุผนัง      | 46,000  | 52,300  | 47,400  |
+----------------+----------------------+---------+---------+---------+
| อัตราก          |                      | 70 %    | 80 %    | 85 %    |
| ารใช้กำลังการผลิต |                      |         |         |         |
+----------------+----------------------+---------+---------+---------+

จำนวนกะที่สามารถผลิตได้ คือ 3 กะ ปัจจุบันงานบางส่วนจะทำงาน 2 กะ
และงานบางส่วนจะทำงาน 3 กะ

(2) ข้อมูลเกี่ยวกับวัตถุดิบ

-   วัตถุดิบที่ใช้

  วัตถุดิบที่สำคัญใช้สำหรับเคลือบสี ได้แก่ สี ฟริต (ตัวเคลือบสีกระเบื้อง)
  แหล่งที่มาจากประเทศอิตาลี ญี่ปุ่น เยอรมัน และ สเปน วัสดุทดแทนไม่มี
  ส่วนใหญ่วัตถุดิบที่ใช้ไม่เกิน 50 % ของต้นทุนทั้งหมด
  และราคาซื้อขายถ้าหากไม่คำนึงถึงอัตราแลกเปลี่ยนแล้วจะเปลี่ยนแปลงเพียงเล็กน้อยเท่านั้น
  สัดส่วนซื้อภายในประเทศ 80 % ซื้อจากต่างประเทศ 20 %
  ผู้ขายส่วนใหญ่ติดต่อกันเป็นเวลานานหลายปี มีความสัมพันธ์ที่ดีต่อกัน และถ้าหากสูญเสีย ผู้จำหน่าย
  บริษัทฯ เองก็ไม่มีผลกระทบเพราะสามารถจัดหาจากผู้จำหน่ายรายอื่นได้
  นโยบายการจัดการพยายามที่จะมีการซื้อขายหลาย ๆ แห่งเพื่อกระจายความเสี่ยงและผูกขาด

-   ผลการเปลี่ยนแปลงเทคโนโลยีต่อการใช้วัตถุดิบไม่มีปัญหา

  วัตถุดิบที่ใช้สำหรับตัวกระเบื้อง ส่วนใหญ่แล้วจัดหาได้จากผู้จำหน่ายภายในประเทศ โดยเฉพาะแร่
  ดิน หิน ฯลฯ บริษัท เซอมาส จำกัด เป็นผู้จัดหาให้

-   วัตถุดิบที่ใช้เป็นจำนวนมาก (ส่วนประกอบ) เป็นแร่เฟลด์สปาร์ (หินฟันม้า)
    ราคาซื้อขายส่วนใหญ่ไม่เปลี่ยนแปลงมากนัก
    วัตถุดิบจำพวกนี้ไม่สามารถจัดหาวัสดุอื่นมาทดแทนได้
    ตัวอย่างวัตถุดิบที่จัดหาภายในประเทศมีดังต่อไปนี้

  * วัตถุดิบที่จัดหาจากผู้จัดจำหน่ายรายใดรายหนึ่งที่มีสัดส่วนเกินกว่า 30 %
  ของรายได้รวมในระยะเวลา 3ปีติดต่อกัน (ไม่มี)

  ชื่อวัตถุดิบ (แร่) แหล่งที่มา

หินเกร็ด ในประเทศ

ดินดอนไฟ ในประเทศ

ดินขาวเหนียว ในประเทศ

CERAGOBET ในประเทศ

Spar Glaze ในประเทศ

Standard flint ในประเทศ

Kaolin ในประเทศ

Zircon sand ออสเตรเลีย

Pottery store (ดินขาวอุทัย) ในประเทศ

โปรแตสเซียมเฟลดิสปาร์ อินเดีย

เกาลีน ในประเทศ

เฟลด์สปาร์ - บ่อหว้า ในประเทศ

เฟลด์สปาร์ - วังประจบ ในประเทศ

ไพโรฟิลไลท์ (หินสบู่) ในประเทศ

Potterry store (กาญจน์) ในประเทศ

ดินดำโคกคราม ในประเทศ

ดินดำแม่ทาน (BC-1) ในประเทศ

ดินดำปราจีน ในประเทศ

ดินเหนียวแม่ทาน ในประเทศ

ดินขาวปราจีน ในประเทศ

ดินขาวระนอง ในประเทศ

เฟลด์สปาร์ (แร่ลอย) ในประเทศ

โดโลไมท์ 10 เมช ในประเทศ

ทรายแก้วระยอง ในประเทศ

ชื่อวัตถุดิบ (สารเคมี) แหล่งที่มา

Betonite ญี่ปุ่น,อเมริกา

 Zirconium silicate แอฟริกาใต้

  Wallastonite จีน

Barium carbonate จีน

Titanium dioxide จีน

Medium oil PC 2458 อังกฤษ

Calcium carbonate ในประเทศ

Noval K-23 เยอรมัน

Polycol 30 P อิตาลี

Tabcam จีน

Sodium tripoly phosphate จีน

Finfin 150 สวีเดน

Calcined zine oxide จีน

Sodium silicate ในประเทศ

ขั้นตอนการผลิตและเทคโนโลยีการผลิต

เทคโนโลยีที่ทางบริษัทฯ ใช้ทำการผลิต เป็นเทคโนโลยีที่ได้มาจากประเทศอิตาลี
ซึ่งมีความชำนาญในการผลิตกระเบื้อง ตลอดจนผลิตเครื่องจักรต่าง ๆ ที่ใช้สำหรับการผลิต
ทางบริษัทฯ ได้จัดหาเครื่องจักรดังกล่าวมาจากประเทศอิตาลีไว้อย่างเพียงพอ
ได้มีการเรียนรู้มีความชำนาญอย่างเพียงพอ
เทคโนโลยีดังกล่าวไม่ค่อยมีการเปลี่ยนแปลงมากนักและผู้ผลิตทั้งหลายก็จะใช้เครื่องจักรชนิดเดียวกัน
เจ้าหน้าที่ของบริษัทฯ ได้เรียนรู้จนมีความชำนาญสามารถปรับแต่งเครื่องจักรได้ด้วยตนเอง
ในการซื้อเครื่องจักรแต่ละครั้งจะเป็นลักษณะ Turnkey
โดยทางประเทศผู้ผลิตจะส่งช่างมาติดตั้งจนเสร็จและสามารถเดินเครื่องจักรได้
หลังจากนั้นก็จะเป็นหน้าที่ของช่างเทคนิคของบริษัทฯ เอง

ขั้นตอนการผลิตผงดินและน้ำยาเคลือบ

เนื้อกระเบื้อง สีเคลือบ

FRIT

หินฟันม้าบด 5 mm. ( FELDSPAR ) ทรายบด

หินผุ ( POTTERY STONE ) สารเคมี

ดิน ( PLASTIC CLAY ) สี ( STAIN )

ขั้นตอนการผลิตกระเบื้อง

กระเบื้องโมเสก กระเบื้องปูผนัง กระเบื้องปูพื้น

ยุ้งเก็บผงดิน ยุ้งเก็บผงดิน ยุ้งเก็บผงดิน ยุ้งเก็บผงดิน

เครื่องผสมผงดิน เครื่องปั๊มกระเบื้อง เครื่องปั๊มกระเบื้อง เครื่องปั๊มกระเบื้อง

ยุ้งเก็บผงดินผสม เครื่องอบกระเบื้อง เครื่องอบกระเบื้อง

เครื่องปั๊มกระเบื้อง

เครื่องอบกระเบื้อง สายพานเคลือบ สายพานเคลือบ สายพานเคลือบ

เตาเผา เตาเผา เตาเผา เตาเผา

เครื่องเช็ครอยร้าว คัดเลือก เครื่องเช็ครอยร้าว เครื่องเช็ครอยร้าว

เครื่องเช็คความโค้งแอ่น ติดตาข่าย เครื่องเช็คความโก่งแอ่น

เครื่องแยกขนาด เครื่องแยกขนาด

คัดเลือก ตรวจสอบคุณภาพ ตรวจสอบคุณภาพ ตรวจสอบคุณภาพ

เครื่องขัด บรรจุกล่อง บรรจุกล่อง บรรจุกล่อง

คัดเลือก

บรรจุกล่อง

คลังสินค้า คลังสินค้า

ตลาด ตลาด